Baldur’s Gate II: Shadows of Amn

Baldur's Gate II: Shadows of Amn, utviklet av BioWare og utgitt 24. september 2000, er det andre datarollespillet i Baldur's Gate-serien. Spillreglene er basert på den andre utgaven av rollespillsystemet Advanced Dungeons & Dragons. Handlingen er satt til Forgotten Realms, den mest populære D&D-settingen. Spillet har solgt over 2 millioner eksemplarer, og er ansett som et av de beste rollespill gjennom tidene.

Utvidelsespakken Baldur's Gate II: Throne of Bhaal ble sluppet i 2001.

 Gameplay 
Spillets sentrale oppdrag består av cirka 50 til 60 timers spill. Men hele spillet, inkludert alle side-oppdrag, anslås å være mellom 200 og 300 timer. Spilleren kontrollerer en gruppe på opptil seks karakterer, hvorav én er hovedpersonen. Hvis hovedpersonen dør, må et lagret spill lastes inn - eller et nytt spill begynnes. Spillet begynner med at spilleren må skape en karakter gjennom, og blant annet velge klasse, evner eller utseende. Eventuelt kan en eksisterende karakter fra Baldur's Gate, eller utvidelsen Tales of the Sword Coast, importeres. Underveis i spillet kan karakteren rekruttere enkelte Ikke-spillerstyrt spiller for å reise sammen med spilleren - selv om bare fem karakterer kan gjøre dette om gangen.

Skjermen er sentrert på hovedpersonen, eller kan forandres med datamusen eller tastaturet. Nye områder avsløres når de utforskes av spilleren, eller dens følgesvenner. Ved å klikke på en område-utgang, for eksempel en døråpning eller en trapp, blir andre områder lastet. Spilleren kan samhandle med andre karakterer, og objekter, ved å klikke på dem. Å klikke på bakken får spillerens valgte karakterer til å bevege seg. Selv om spillet er i sanntid, kan det settes på pause. Handlingen kan også automatisk settes på pause, til bestemte tidspunkt. Når en karakter i gruppen får de nødvendige erfaringspoengene, oppnår de et nytt nivå. Erfaringspoeng tildeles for spillerens handlinger, for eksempel å drepe motstandere eller gjennomføre oppdrag. Gruppen utvikler også et rykte, som påvirkes av spillerens moralske handlinger.

 Områder i spillet 
The Forgotten Realms, som handlingen i Baldur's Gate II er lagt til, er en fiktiv verden som ligner på en jordkloden i løpet av middelalderen. Baldur's Gate II finner hovedsakelig sted i Amn, et land på subkontinentet Faerûn. Dette området, ofte kjent som Merchant Kingdom, ligger sør for Baldur's Gate. Hovedstaden Athkatla er den viktigste byen i Amn, og kontrolleres av det anonyme Council of Six. Et lokalt laug av tyver, Shadow Thieves, har også betydelig makt. En annen mektig organisasjon i Amn er Cowled Wizards, som regulerer bruken av magi i regionen.

Andre områder spilleren må besøke er en øy, hvor både havnebyen Brynnlaw og asylet Spellhold ligger. the Underdark, byen Suldannessellar, og Astralplanet. Det er også andre steder som kan utforskes: Umar Hills, hvor innbyggere har forsvunnet. En tempel-ruin, nå kontrollert av Shade Lord. Byen Trademeet, under angrep av dyr, en druide-lund knyttet til Trademeets plager. Samt Windspear Hills, hvor spilleren blir viklet inn i intrigene til Firkraag, en drage.

Noen bemerkelsesverdige karakterer i Shadows of Amn inkluderer: Gaelan Bayle, som tilbyr spilleren hjelp fra Shadow Thieves. Aran Linvail, lederen av Shadow Thieves. Saemon Havarian, som seiler spilleren til en øy. Adalon, en sølv-drage hvis egg har blitt stjålet - og dronning Ellesime, herskeren over Suldannessellar. Jon Irenicus og søsteren Bodhi er de viktigste antagonistene, og Irenicus er spillets største skurk.

 Handling 
Spilleren og følgesvennene deres blir overvunnet, og tatt til fange. Når spillet begynner, våkner spilleren i et bur og blir deretter eksperimentert på av en trollmann. Men trollmannen blir distrahert, når komplekset hans blir angrepet av tyver, og han forsvinner for å slåss mot tyvene. Imoen, som dukker opp fra et annet rom, frigjør spilleren. Jaheira og Minsc holdes også i lignende celler i nærheten. Karakterene kjemper seg gjennom det underjordiske komplekset. Til slutt, når de endelig kommer seg ut av komplekset, dukker de opp i byen Athkatla. Men det oppstår en krangel, hvor Imoen angriper Irenicus i sinne, ved å bruke magi. The Cowled Wizards dukker opp og arresterer både Irenicus og Imoen for usanksjonert bruk av magi, og bruker telepati for å frakte dem vekk.

I slummen rundt Athkatla tilbyr en mann, ved navn Gaelan Bayle, hjelp fra en mektig organisasjon, som kan finne Imoen eller Irenicus for 20 000 gull-biter. Spilleren og vennene hans blir også oppsøkt av, og tilbudt hjelp, fra et annet rivaliserende laug ledet av Bodhi. I mellomtiden har Imoen og Irenicus blitt flyttet til et asyl kalt Spellhold, som ligger på en øde øy. Tilbake i Athkatla samler følgesvennene inn de nødvendige pengene, og mottar hjelp fra den organisasjonen de har bestemt seg for å samarbeide med. De får passasje til øya, på et skip seilt av den tvilsomme og forræderske Saemon Havarian. De kommer seg inn på Spellhold, men de blir tatt til fange av Irenicus - som har tatt kontroll over fengselet og hele tiden hadde planlagt å bringe hovedpersonen dit.

Irenicus utsetter deretter hovedpersonen for et ritual, og tar sistnevntes sjel. Imoen, som også viser seg å være et barn av Bhaal, hadde tidligere gjennomgått Irenicus sitt ritual - og sjelen hennes har gått til Bodhi, søsteren til Irenicus. Kort tid senere, ved hjelp av Spellholds innsatte, kjemper mot Irenicus. Når spilleren og vennene hans når overflaten, møter gruppen hæren til alvebyen Suldannessellar. Alvene kan ikke vende tilbake til deres egen by, fordi Irenicus har på magisk vis har skjult byen deres. Spilleren får også vite at «Livets tre» blir tappet for krefter av Irenicus.

 Referanser 

 Eksterne lenker 


Kategori:Datarollespill
Kategori:Dataspill utviklet i Canada
Kategori:D.I.C.E. Awards-vinnere